《摸鱼儿·卢沟写望》
清代·叶大庄

揭车帷、西山一角，凄烟怨黛如昨。呜咽金元河畔水，梦断璧珰珠络。春漠漠。看万点飞花，寒食东风作。夕阳将落。又九陌红尘，千门紫气，冷月上金爵。
啼鹃魄。处处野棠晴雪，椒兰火尽楼阁。通天台下通天表，只有初明痛绝。心绪恶。枉赢得风流、万柳堂前酌。帝京人老。听雨打新荷，年年歌向，供奉翠华幕。

作者简介：叶大庄，字临恭，号损轩，闽县人。同治癸酉举人，历官邳州知州。有《写经斋初稿》、《续稿》。